stanford-oval/wikipedia huggingface dataset:
ฟันดาบชิงแชมป์โลก
ตารางสรุปเหรียญรางวัล

ตารางนี้ได้รับการอัปเดตล่าสุดหลังจากการแข่งขันฟันดาบชิงแชมป์โลก 2022 โดยนับเหรียญจากการแข่งขันชิงแชมป์โลกตั้งแต่ปี ค.ศ. 1921 และไม่รวมผลการแข่งขันกีฬาฟันดาบในโอลิมปิกฤดูร้อน
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อิตาลี | 118 | 108 | 135 | 361 |
| 2 |  ฝรั่งเศส | 96 | 95 | 96 | 287 |
| 3 |  ฮังการี | 93 | 87 | 94 | 274 |
| 4 |  สหภาพโซเวียต | 92 | 54 | 47 | 193 |
| 5 |  รัสเซีย | 56 | 32 | 36 | 124 |
| 6 |  เยอรมนีตะวันตก | 25 | 26 | 16 | 67 |
| 7 |  เยอรมนี | 22 | 35 | 45 | 102 |
| 8 |  โปแลนด์ | 17 | 29 | 42 | 88 |
| 9 |  โรมาเนีย | 13 | 22 | 32 | 67 |
| 10 |  ยูเครน | 12 | 12 | 20 | 44 |
| 11 |  สหรัฐ | 11 | 15 | 16 | 42 |
| 12 |  เกาหลีใต้ | 11 | 11 | 25 | 47 |
| 13 |  จีน | 8 | 19 | 16 | 43 |
| 14 |  สวีเดน | 7 | 15 | 21 | 43 |
| 15 |  คิวบา | 6 | 5 | 9 | 20 |
| 16 |  เอสโตเนีย | 5 | 6 | 6 | 17 |
| 17 |  เดนมาร์ก | 5 | 3 | 4 | 12 |
| 18 |  ออสเตรีย | 4 | 4 | 9 | 17 |
| 19 |  บริเตนใหญ่ | 3 | 6 | 9 | 18 |
| 20 |  เนเธอร์แลนด์ | 3 | 3 | 6 | 12 |
| 21 |  สวิตเซอร์แลนด์ | 2 | 9 | 13 | 24 |
| 22 |  เบลเยียม | 2 | 4 | 11 | 17 |
| 23 |  สเปน | 2 | 2 | 7 | 11 |
| 24 |  ญี่ปุ่น | 2 | 2 | 6 | 10 |
| 25 |  อาเซอร์ไบจาน | 2 | 2 | 4 | 8 |
| 26 |  บัลแกเรีย | 1 | 3 | 4 | 8 |
| 27 |  เชโกสโลวาเกีย | 1 | 3 | 1 | 5 |
| 28 |  นอร์เวย์ | 1 | 0 | 1 | 2 |
| 29 |  บราซิล | 1 | 0 | 0 | 1 |
| 30 |  เวเนซุเอลา | 0 | 2 | 0 | 2 |
| 31 |  ตูนิเซีย | 0 | 1 | 3 | 4 |
| 32 |  เบลารุส | 0 | 1 | 2 | 3 |
| 32 |  เยอรมนีตะวันออก | 0 | 1 | 2 | 3 |
| 32 |  แคนาดา | 0 | 1 | 2 | 3 |
| 35 |  โปรตุเกส | 0 | 1 | 0 | 1 |
| 36 |  อียิปต์ | 0 | 0 | 7 | 7 |
| 37 |  ฮ่องกง | 0 | 0 | 3 | 3 |
| 38 |  กรีซ | 0 | 0 | 2 | 2 |
| 39 | แม่แบบ:CIS | 0 | 0 | 1 | 1 |
| 39 |  จอร์เจีย | 0 | 0 | 1 | 1 |
| 39 |  ฟินแลนด์ | 0 | 0 | 1 | 1 |
| 39 |  อิหร่าน | 0 | 0 | 1 | 1 |
| 39 |  โคลอมเบีย | 0 | 0 | 1 | 1 |
| รวม (43 ประเทศ) | รวม (43 ประเทศ) | 621 | 619 | 757 | 1997 |
ที่มา

Cohen, Richard (2002). By the Sword. New York: Random House. ISBN 0-375-50417-6.
แหล่งข้อมูลอื่น

เว็บไซต์หลัก
ฟาลาโซนา ฟีดัล

ฟาลาโซนา ฟีดัล (อินโดนีเซีย: Falazona Fidal) นักมวยสากลชาวอินโดนีเซีย สถิติการชก 20 ครั้ง ชนะ 7 (น็อก 4) แพ้  13
ประวัติ

สถิติการชกครั้งแรกของฟีดัลที่มีบันทึกใน Boxrec.com คือขึ้นชกชิงแชมป์เงารุ่นไลต์ฟลายเวต WBO  แพ้คะแนน อีริค จามิลี่ ที่ฟิลิปปินส์ เมื่อ 12 กันยายน พ.ศ. 2541 จากนั้นขึ้นชกแพ้คะแนน มูฮัมมัด ราชมัน และขึ้นชิงแชมป์อินโดนีเซียรุ่นไลต์ฟลายเวตเมื่อ 1 ธันวาคม พ.ศ. 2543 แพ้คะแนน วิคกี้ ทาฮูมิล จากนั้น ได้ชิงแชมป์ PABA สองครั้งรวดแต่ไม่สำเร็จ โดยชิงแชมป์ PABA รุ่นฟลายเวตเมื่อ 25 พฤษภาคม พ.ศ. 2544 แพ้คะแนน เด่นเก้าแสน เก้าวิชิต และชิงแชมป์ PABA รุ่นไลต์ฟลายเวตเมื่อ 28 พฤศจิกายน พ.ศ. 2544 แพ้คะแนน ดีเด่น เก่งการุณ จากนั้น ฟีดัลชกชนะคะแนนเมลวิน มากราโม ก่อนจะมาชิงแชมป์ WBO เอเชียแปซิฟิครุ่นซูเปอร์ฟลายเวต แพ้น็อก ประมวนศักดิ์ โพธิ์สุวรรณ ยก 8 ฟีดัลยังเคยไปชกนอกรอบที่ออสเตรเลียระหว่าง พ.ศ. 2546 – 2547 แพ้คะแนน ฮุสเซน ฮุสเซนและแพ้น็อก วิค ดาร์ชิเนียน ยก 2 และมาแพ้คะแนนเทิดเกียรติ จันทร์แดง เมื่อ พ.ศ. 2548
ต่อมา ฟีดัลขึ้นชิงแชมป์ PABA รุ่นแบนตัมเวต แพ้น็อก ทับทิมแดง ณ ราชวัตร ยก 4 เมื่อ 27 มกราคม พ.ศ. 2549 และชิงแชมป์ WBC เอเชียแปซิฟิครุ่นซูเปอร์ฟลายเวตเมื่อ 6 กรกฎาคม พ.ศ. 2550 แพ้น็อก เดวิด ลูกมหานาค ยก 6 จากนั้น ฟีดัลประสบความสำเร็จในการชิงแชมป์ครั้งแรกเมื่อขึ้นชิงแชมป์ IBO เอเชียรุ่นซูเปอร์ฟลายเวต ชนะน็อก สายรุ้ง อ.สุวรรณศิลป์ ยก 5 จากนั้นมาชิงแชมป์ PABA รุ่นแบนตัมเวตกับทับทิมแดงอีกครั้งเมื่อ 14 พฤษภาคม พ.ศ. 2551 แก็แพ้น็อกไปแค่ ยก 4 ในช่วง พ.ศ. 2551 – 2552 ฟีดัลมาชกนอกรอบในประเทศหลายครั้ง ชกแพ้ ศิริชัย เอกจุมพล เด่นเก้าแสน เก้าวิชิต และรัตนชัย ส.วรพิน ก่อนจะได้ครองแชมป์อินโดนีเซียเฉพาะกาลรุ่นแบนตัมเวตเมื่อ 25 เมษายน พ.ศ. 2552 ชนะคะแนน นาวล์ดี้ มานากาเน แต่เมื่อขึ้นชิงแชมป์อินโดนีเซียรุ่นแบนตัมเวตเมื่อ 3 ตุลาคม พ.ศ. 2552 ฟีดัลเป็นฝ่ายแพ้น็อก อีซัค จูเนียร์ ยก 10
ฟีดัลยังได้ชิงแชมป์ PABA รุ่นซูเปอร์ฟลายเวตเมื่อ 15 สิงหาคม พ.ศ. 2553 แพ้คะแนน ซอน จุงโอห์ ที่เกาหลีใต้ และใน พ.ศ. 2554 ยังมาชกนอกรอบในไทย แพ้คะแนน เพชรบางบอน ก่อเกียรติยิม และราชศักดิ์ ก่อเกียรติยิม มาชิงแชมป์เงา WBC เอเชียรุ่นเฟเธอร์เวตเมื่อ 30 พฤษภาคม พ.ศ. 2554 แพ้คะแนน แก้วฟ้า ต.บัวมาส จากนั้นมาชกแพ้คะแนนนรสิงห์ ก่อเกียรติยิม และขึ้นชิงแชมป์ PABA เฉพาะกาลรุ่นแบนตัมเวตเมื่อ 11 สิงหาคม พ.ศ. 2554 แพ้คะแนน ทับทิมแดง ณ ราชวัตร โดยในการชกครั้งนี้ ฟีดัลถูกสั่งตัดคะแนนไปสองคะแนนด้วย จากนั้น ขึ้นชิงแชมป์ WBC เอเชียเฉพาะกาลรุ่นซูเปอร์แบนตัมเวตเมื่อ 9 พฤศจิกายน พ.ศ. 2554 แพ้น็อก สด ปูนนกอินทรียิม ยก 5 จากนั้น ขึ้นชิงแชมป์ WBC เอเชียเฉพาะกาลรุ่นแบนตัมเวต แพ้น็อก ไทเกอร์ ต.บัวมาส ยก 7 ฟีดัลกลับไปชกชนะที่อินโดนีเซียสองครั้ง จากนั้นมาชกนอกรอบในไทย แพ้น็อก ไมค์ พ.ธวัชชัย ยก 6 เมื่อ 19 ตุลาคม พ.ศ. 2555 จากนั้นก็ไม่ได้ขึ้นชกมวยอีก
เกียรติประวัติ

แชมป์ IBO เอเชียรุ่นซูเปอร์ฟลายเวต
เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นไลต์ฟลายเวต WBO เมื่อ 12 กันยายน 2541 แพ้คะแนน อีริค จามิลี่ ที่ฟิลิปปินส์
ชิงแชมป์ PABA รุ่นฟลายเวตเมื่อ 25 พฤษภาคม 2544 แพ้คะแนน เด่นเก้าแสน เก้าวิชิต ที่ปทุมธานี
ชิงแชมป์ PABA รุ่นไลต์ฟลายเวตเมื่อ 28 พฤศจิกายน 2544 แพ้คะแนน ดีเด่น เก่งการุณ ที่สระแก้ว
ชิงแชมป์ WBO เอเชียแปซิฟิก รุ่นซูเปอร์ฟลายเวต เมื่อ 30 สิงหาคม 2545 แพ้น็อก ประมวนศักดิ์ โพธิ์สุวรรณ ยก 8 ที่กรุงเทพมหานคร
ชิงแชมป์ PABA รุ่นแบนตัมเวต เมื่อ 27 มกราคม 2549 แพ้น็อก ทับทิมแดง ณ ราชวัตร ยก 4 ที่นครศรีธรรมราช
ชิงแชมป์ ABCO รุ่นซูเปอร์ฟลายเวต เมื่อ 6 กรกฎาคม 2550 แพ้น็อก เดวิด นครหลวงโปรโมชั่น ยก 6 ที่นนทบุรี
ชิงแชมป์ PABA รุ่นแบนตัมเวตเมื่อ 14 พฤษภาคม 2551 แพ้น็อก ทับทิมแดง ณ ราชวัตร ยก 4
ชิงแชมป์ PABA รุ่นแบนตัมเวตเมื่อ 7 ตุลาคม พ.ศ. 2554 แพ้คะแนน ทับทิมแดง ณ ราชวัตร
ชิงแชมป์ WBC เอเชีย รุ่นซูเปอร์แบนตัมเวตเมื่อ 9 พฤศจิกายน พ.ศ. 2554 แพ้น็อก สด ปูนนกอินทรียิม ยก 5
ชิงแชมป์ WBC เอเชีย รุ่นแบนตัมเวตเมื่อ วันอังคารที่ 24 เมษายน พ.ศ. 2555  แพ้น็อก ไทเกอร์ ต.บัวมาศ ยก 7
ฟาร์เรลล์ วิลเลียมส์

| ฟาร์เรลล์ วิลเลียมส์ |
| --- | --- |
วิลเลียมส์ในปี ค.ศ. 2019
ข้อมูลพื้นฐาน
ชื่อเกิด: ฟาร์เรลล์ ลานซิโล วิลเลียมส์
เกิด:  (1973-04-05) 5 เมษายน ค.ศ. 1973 (51 ปี)
ที่เกิด: เวอร์จิเนีย สหรัฐอเมริกา
แนวเพลง: ฟังก์ร็อก, ฮิปฮอป,อาร์แอนด์บี
อาชีพ: โปรดิวเซอร์ นักร้อง แร็ปเปอร์ นักแต่งเพลง นักธุรกิจ  นักสเก็ตบอร์ด
ค่ายเพลง: Interscope (อดีต), Columbia (ปัจจุบัน)
ฟาร์เรลล์ ลานซิโล วิลเลียมส์ (อังกฤษ: Pharrell Williams; เกิดวันที่ 5 เมษายน ค.ศ. 1973) เป็นโปรดิวเซอร์ นักร้อง แร็ปเปอร์ นักแต่งเพลง นักธุรกิจ และ นักสเก็ตบอร์ด ชาวอเมริกา เขาเป็นสมาชิกดูโอวง เดอะเน็ปจูนส์ ร่วมกับแชด ฮูโก เขายังโปรดิวซ์เพลงป็อป ฮิปฮอป และอาร์แอนด์บี เขายังเป็นนักร้องนำและมือกลองวงฟังก์ร็อกที่ชื่อ N*E*R*D ผลงานเพลงดังเช่นเพลง "Frontin'" ใน ค.ศ. 2003 และมีผลงานอัลบั้มเดี่ยวชุด In My Mind ในปี 2006
และในส่วนหนึ่งของวงเดอะเน็ปจูนส์ วิลเลียมส์ได้โปรดิวซ์เพลงหลายเพลงให้กับศิลปินดังมากมาย อย่างเช่น บริทนีย์ สเปียรส์ เขายังเล่นกลอง คีย์บอร์ด และวงเดอะเน็ปจูนส์ก็ได้รางวัลแกรมมี่ 3 ครั้งจากการชิง 10 ครั้ง นอกจากนี้วิลเลียมส์ยังเป็นผู้ร่วมก่อตั้งแบรนด์เสื้อผ้าที่ชื่อ Billionaire Boys Club และ Ice Cream Footwear
ในเดือนกุมภาพันธ์ ค.ศ. 2023 หลุยส์ วิตตอง ประกาศแต่งตั้งวิลเลียมส์เป็นผู้อำนวยการฝ่ายสร้างสรรค์แผนกเครื่องแต่งกายบุรุษของแบรนด์ต่อจากเวอร์จิล แอบโล ซึ่งเสียชีวิตเมื่อสองปีก่อนหน้านั้น
ประวัติ > ฟาร์เรลล์

ฟาร์เรลล์ ได้เซ็นสัญญากับ Columbia Records ภายใต้การดูแลของ โซนี่มิวสิก ในปี 2013
G I R L คอนเซปต์ของอัลบั้มนั้นเขาต้องการจะสื่อถึงมุมมองที่เขาต้องการจะยกย่องเพศหญิง คือเป็นอัลบั้มที่มีเมนแนวคิดแบบfeministนั่นเอง เนื่องจากความไม่เท่าเทียมกัน หรือ imbalance ในสังคม เขาจึงต้องการที่จะเปลี่ยน และยังยกย่องถึงสตรีผู้มีส่วนทำให้เขาเป็นเขาในทุกวันนี้ด้วย
G I R L หลังจากประสบความสำเร็จในซิงเกิล "Blurred Lines" และ "Get Lucky" หลังทำแนวฮิปฮอปมานานพอสมควร ฟาร์เรลล์ เปลี่ยนสไตล์ในการทำเพลงเป็นแนว neo-soul และ funk เป็นหลักโดยมีความเป็น R&B ผสมอยู่ด้วย ซึ่งเพลงของเขาก็จะมีบีทและลักษณะเฉพาะตัวอยู่สูงมาก ประกอบด้วย 10 เพลงที่อัดแน่นไปด้วยคุณภาพ และต้องบอกว่าเต็มไปด้วยศิลปินดังๆที่มาร่วมงานกับเขาชนิดเพียบอุ่นหนาฝาคั่งเลยทีเดียว อย่าง Justin Timberlake, Daft Punk, Kelly Osbourne, Timbaland, Miley Cyrus, JoJo, Alicia Keys, Tori Kelly and Leah LaBelle เพลงแรกสุด คงไม่พูดถึงไม่ได้ กับเพลงที่ดังที่สุด นั่นคือซิงเกิล "Happy" ที่ขึ้นอันดับหนึ่งทั่วโลกแล้ว Soundtrack ภาพยนตร์  Despicable Me 2 เจ้ามินเนี่ยนตัวเหลืองพวกนั้นแหละ พร้อมด้วยคอนเซปต์แปลกๆอย่างการทำMV 24hr.  เพลงนี้ตัวเพลงเป็นนีโอโซลและฟังค์ผสมกัน ด้วยสไตล์เฉพาะตัว บวกกับดนตรีที่ออกจะเรทโทรเล็กๆ ทำให้เพลงนี้มีกลิ่นอายที่คลาสสิคทันสมัยปนๆกัน แต่ตัวเมโลดี้นี่แหละ สไตล์เขาชัดเจนมาก มีความเป็นโซลสูงมาก
ฟาร์เรลล์ ได้เป็นส่วนหนึ่งของการทำ Soundtrack ภาพยนตร์ The Amazing Spider-Man 2 ร่วมกับ Hans Zimmer and The Magnificent Six และ Johnny Marr และได้ปล่อยเพลง "It's On Again" ได้ Alicia Keys ร่วมร้องกับ Kendrick Lamar เป็นซิงเกิลเปิดตัวภาพยนตร์ และเพลง "Here" ที่ฟาร์เรลล์ร้อง และโปรดิวเองด้วย
เพลง Come Get It Bae เป็นซิงเกิลที่ 3 ในอัลบั้ม ฟาร์เรลล์ได้เป็นพรีเซ็นเตอร์ ให้แบนด์เสื้อผ้า อย่างยูนิโคล และใช้เป็นเพลงประกอบโฆษณาของ Red Bull หรือกระทิงแดงในอเมริกา
ฟาร์เรลล์ ได้เป็นผู้อำนวยการสร้างอัลบั้ม Paperwork ของ ที.ไอ. และ BUSH ของ สนูป ด็อกก์
ปี 2015 ฟาร์เรลล์ ได้ปล่อยซิงเกิล "Freedom" และได้ใช้ประกอบภาพยนตร์หลายเรื่อง รวมถึง มิสเตอร์แสบร้ายเกินพิกัด 3
ปี 2017 ฟาร์เรลล์ ได้ร่วมงานกับ แคลวิน แฮร์ริส ในซิงเกิล "Heatstroke" (ร่วมด้วย ยัง ทัก และ อารีอานา กรานเด) และ "Feels" (ร่วมด้วย เคที เพร์รี และ บิ๊ก ฌอน) ต่อมาในเดือน พฤศจิกายน 2017 ได้รวมกลุ่ม N*E*R*D อีกครั้ง ในซิงเกิล Lemon (ร่วมด้วย รีแอนนา) ภายใต้สังกัดโคลัมเบียเรเคิดส์ ในชื่ออัลบั้ม No One Ever Really Dies
ปี 2018 ฟาร์เรลล์ ได้ร่วมงานกับ บียอนเซ่ โนวส์ และ เจย์-ซี ในซิงเกิลเปิดตัวอัลบัมคู่ Everything Is Love อย่าง "Apeshit" ได้ Offset and Quavo มาเขียนเพลงและเป็นเงาเสียงและ "Nice", อารีอานา กรานเด ในสตูดิโออัลบั้มที่ 4 Sweetener ถึง 7 เพลง
ปี 2019 ฟาร์เรลล์ ได้ร่วมงานกับ โซลอนจ์ โนวส์ น้องสาวของบียอนเซ่ ในเพลง "Almeda" ได้ เดอะดรีม มาเขียนเพลงร่วม และ เพลย์บอย คาร์ติ มาแร๊พเสริม
ปี 2020 ฟาร์เรลล์ ได้ร่วมงานกับ เจย์-ซี ในเพลง "Entrepreneur" ในมิวสิกวีดีโอ ได้พูดถึงความสำเร็จ ของคนผิวสี ในทุกสาขาอาชีพ
ผลงาน

In My Mind (2006) สังกัด EMI (2015 ยูนิเวอร์แซลมิวสิกกรุป)
เกิร์ล (2014) สังกัด Columbia
ฟาบียู ซิลวา

| ข้อมูลส่วนตัว |
| --- | --- | --- | --- |
ชื่อเต็ม:  ฟาบียู ดานีแยล ซูวารึช ซิลวา
วันเกิด:   (2002-07-19) 19 กรกฎาคม ค.ศ. 2002 (22 ปี)
สถานที่เกิด:  กงดูมาร์ โปรตุเกส
ส่วนสูง:  1.85 m (6 ft 1 in)
ตำแหน่ง:  กองหน้าตัวเป้า
ข้อมูลสโมสร
สโมสรปัจจุบัน:  วุลเวอร์แฮมป์ตันวอนเดอเรอส์
หมายเลข:  9
สโมสรเยาวชน
2010–2015:  โปร์ตู
2015–2017:  ไบฟีกา
2017:  โปร์ตู
สโมสรอาชีพ*
| ปี |  ทีม |  ลงเล่น |  (ประตู) |
| 2019–2020 |  โปร์ตู |  12 |  (1) |
| 2020 |  โปร์ตู เบ |  3 |  (0) |
| 2020– |  วุลเวอร์แฮมป์ตันวอนเดอเรอส์ |  61 |  (4) |
| 2022–2023 |  → อันเดอร์เลคต์ (ยืมตัว) |  20 |  (7) |
| 2023 |  → ไอนด์โฮเฟิน (ยืมตัว) |  14 |  (4) |
ทีมชาติ‡
| 2017 |  โปรตุเกส อายุไม่เกิน 15 ปี |  5 |  (3) |
| 2017–2018 |  โปรตุเกส อายุไม่เกิน 16 ปี |  8 |  (6) |
| 2017–2019 |  โปรตุเกส อายุไม่เกิน 17 ปี |  19 |  (5) |
| 2019– |  โปรตุเกส อายุไม่เกิน 19 ปี |  5 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 8 มีนาคม ค.ศ. 2020 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 13 พฤศจิกายน ค.ศ. 2019
ฟาบียู ดานีแยล ซูวารึช ซิลวา (อังกฤษ: Fábio Daniel Soares Silva; เกิด 19 กรกฎาคม ค.ศ. 2002) เป็นนักฟุตบอลชาวโปรตุเกส ปัจจุบันเล่นในตำแหน่งกองหน้าให้กับวุลเวอร์แฮมป์ตันวอนเดอเรอส์
ฟาบียูลงเล่นครั้งแรกในฐานะนักเตะอาชีพให้กับโปร์ตูเมื่อเดือนสิงหาคม ค.ศ. 2019 และเป็นผู้เล่นที่อายุน้อยที่สุดในประวัติศาสตร์สโมสร เมื่อ 5 กันยายน ค.ศ. 2020 เขาเซ็นสัญญากับวุลเวอร์แฮมป์ตันวอนเดอเรอส์ สโมสรพรีเมียร์ลีกด้วยสัญญาห้าปี และเป็นสถิติสโมสร โดยค่าตัวตามรายงานคือ 35 ล้านปอนด์
สถิติสโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ลีกคัพ> ลงเล่น | ลีกคัพ> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| โปร์ตู | 2019–20 | ปรีไมราลีกา | 12 | 1 | 3 | 2 | 3 | 0 | 3 | 0 | 0 | 0 | 21 | 3 |
| วุลเวอร์แฮมป์ตันวอนเดอเรอส์ | 2020–21 | พรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| สถิติรวม | สถิติรวม | สถิติรวม | 12 | 1 | 3 | 2 | 3 | 0 | 3 | 0 | 0 | 0 | 21 | 3 |
เกียรติประวัติ

โปรตู
ปรีไมราลีกา: 2019–20
ตาซาดึปูร์ตูกัล: 2019–20
แหล่งข้อมูลอื่น

National team data
| ด ค กผู้เล่นชุดปัจจุบันของสโมสรฟุตบอลวุลเวอร์แฮมป์ตันวอนเดอเรอส์  |
| --- | --- |
 1 ซา  3 Aït-Nouri  4 Collins  5 Lemina  6 B. Traoré  7 Neto  8 แนวึช (c)  9 ฆิเมเนซ  10 Podence  11 ฮวัง  12 Cunha  14 Mosquera  15 Dawson  18 Kalajdžić  19 ยอนนี  20 Chiquinho  21 ซาราเบีย  22 ซึเมดู  23 Kilman  24 Toti  25 Bentley  27 นูนึช  28 โมตีญู  29 โกสตา  35 Gomes  37 ตราโอเร  64 Bueno  77 Campbell  81 Lembikisa  ผู้จัดการ: โลเปเตกี
ฟาเบิล II

| ฟาเบิล II |
| --- | --- |

ผู้พัฒนา: ไลอ้อนเฮตสตูดิโอส์
ผู้จัดจำหน่าย: ไมโครซอฟท์เกมสตูดิโอส์
ออกแบบ: Peter Molyneux
แต่งเพลง:   รัสเซล ชอว์  แดนนี เอลฟ์แมน 
ชุด: ฟาเบิล
เอนจิน: Havok 
เครื่องเล่น: เอกซ์บอกซ์ 360
วางจำหน่าย: NA: 21 ตุลาคม 2008 AU: 23 ตุลาคม 2008 EU: 24 ตุลาคม 2008
แนว: แอ็กชันเล่นตามบทบาท
รูปแบบ: ผู้เล่นคนเดียว, หลายผู้เล่น
ฟาเบิล II (อังกฤษ: Fable II) เป็นวิดีโอเกมแนวแอ็กชันเล่นตามบทบาทในชุดวิดีโอเกม ฟาเบิล พัฒนาโดยไลอ้อนเฮตสตูดิโอส์ และจัดจำหน่ายโดยไมโครซอฟท์เกมสตูดิโอส์ ตัวเกมเป็นภาคต่อของเกม ฟาเบิล และ ฟาเบิล: เดอะลอสต์แชปเตอร์ ตัวเกมประกาศเปิดตัวครั้งแรกในปี 2006 และวางจำหน่ายในเดือนตุลาคม 2008 แพ็คเกจรวมตัวเกมหลักและชุดเนื้อหาที่ดาวน์โหลดได้สองชุดมีชื่อว่า "Game of the Year Edition" ได้วางจำหน่ายในวันที่ 24 ตุลาคม 2009
แหล่งข้อมูลอื่น

Official Lionhead Fable II site
ฟาเบิล (วิดีโอเกม พ.ศ. 2547)

| ฟาเบิล |
| --- | --- |

ผู้พัฒนา:   บิ้กบลูบอกซ์สตูดิโอส์  ไลอ้อนเฮตสตูดิโอส์ (เดอะลอสต์แชปเตอร์ / แอนนิเวอร์ซารี)  โรโบซอฟท์เทคโนโลยี (แมคโอเอส) 
ผู้จัดจำหน่าย:   ไมโครซอฟท์เกมสตูดิโอส์  Feral Interactive (แมคโอเอส) 
อำนวยการผลิต:   Louise Copley  Rick Martinez 
ออกแบบ:   Peter Molyneux  Dene Carter  Ben Huskins  Mark Webley 
โปรแกรมเมอร์:   Simon Carter  Ben Board 
ศิลปิน:   Ian Yarwood-Lovett  Dean Finnigan 
เขียนบท: James Leach
แต่งเพลง:   รัสเซล ชอว์  แดนนี เอลฟ์แมน (เพลงเปิดตัว) 
ชุด: ฟาเบิล
เอนจิน: อันเรียลเอนจิน 3 (แอนนิเวอร์ซารี)
เครื่องเล่น:   เอกซ์บอกซ์  ไมโครซอฟท์ วินโดวส์  แมคโอเอสเอกซ์  เอกซ์บอกซ์ 360 
วางจำหน่าย:  14 กันยายน 2004 เอกซ์บอกซ์   NA: 14 กันยายน 2004 EU: 8 ตุลาคม 2004JP: 17 มีนาคม 2005เอกซ์บอกซ์ (เดอะลอสต์แชปเตอร์ )    NA: 18 ตุลาคม 2005 EU: 21 ตุลาคม 2005ไมโครซอฟท์ วินโดวส์   NA: 20 กันยายน 2005 EU: 23 กันยายน 2005 แมคโอเอสเอกซ์   NA: 31 มีนาคม 2008เอกซ์บอกซ์ 360 (แอนนิเวอร์ซารี)    NA: 4 กุมภาพันธ์ 2014 EU: 7 กุมภาพันธ์ 2014วินโดวส์ (แอนนิเวอร์ซารี)    12 กันยายน 2014 
แนว: แอ็กชันเล่นตามบทบาท
รูปแบบ: ผู้เล่นคนเดียว
ฟาเบิล (อังกฤษ: Fable) เป็นวิดีโอเกมแอ็กชันเล่นตามบทบาท ตัวเกมถูกพัฒนาสำหรับเครื่องเอกซ์บอกซ์ ไมโครซอฟท์ วินโดวส์ และแมคโอเอสเอกซ์โดยบิ้กบลูบอกซ์สตูดิโอส์ ทีมพัฒนาลูกของไลอ้อนเฮตสตูดิโอส์ และจัดจำหน่ายโดยไมโครซอฟท์เกมสตูดิโอส์ ตัวเกมวางจำหน่ายบนเครื่องเอกซ์บอกซ์ในเดือนกันยายน 2004 ตัวเกมเวอร์ชันขยาย ฟาเบิล: เดอะลอสต์แชปเตอร์ ได้วางจำหน่ายบนเอกซ์บอกซ์และไมโครซอฟท์ วินโดวส์ในเดือนกันยายน 2005 ตัวเกมเวอร์ชันพอร์ตลงแมคโอเอสพัฒนาโดยโรโบซอฟท์เทคโนโลยีและจัดจำหน่ายโดย Feral Interactive วางจำหน่ายในเดือนมีนาคม 2008 หลังจากล่าช้ากว่าสองปีเนื่องจากปัญหาลิขสิทธิ์
เดิมที่ตัวเกมพัฒนามาภายใต้ชื่อ โปรเจกต์อีโก มีนักพัฒนาที่มีส่วนในการพัฒนา ฟาเบิล มากกว่า 150 คน เพลงประกอบของเกมนี้แต่งโดยรัสเซล ชอว์ โดยที่เพลงเปิดตัวนั้นประพันธ์โดย แดนนี เอลฟ์แมน ตัวเกมเริ่มต้นในการพัฒนาสำหรับเครื่องดรีมแคสต์ แต่ถูกย้ายการพัฒนาลงไปยังเครื่องเอกซ์บอกซ์เนื่องจากระบบยุดิการสนับสนุน
ฟาเบิล ได้รับการตอบรับอย่างดีจากนักวิจารณ์เกี่ยวกับคุณภาพของรูปแบบการเกมและการดำเนินเนื้อเรื่องแม้ว่าจะมีการตำหนิในการรวมคุณสมบัติที่สัญญาไว้หลายประการ ฟาเบิล เป็นเกมที่ขายดีที่สุดของเดือนกันยายน 2004 และขายได้มากกว่าสองล้านชุดในปี 2007 ตัวเกมยังมีภาคต่อถึงสองภาคคือ ฟาเบิล II ในปี 2008 และ ฟาเบิล III ในปี 2010 ตัวเกมรีเมคความคมชัดสูง ฟาเบิล แอนนิเวอร์ซารี ซึ่งรวมเนื้อหาของ เดอะลอสต์แชปเตอร์ วางจำหน่ายสำหรับเครื่องเอกซ์บอกซ์ 360 และ ไมโครซอฟท์ วินโดวส์ ในเดือนกุมภาพันธ์ 2014
แหล่งข้อมูลอื่น

เว็บไซต์ทางการ[ลิงก์เสีย]
ฟอลคอน (ตัวละคร)

| ฟอลคอน |
| --- | --- |
ฟอลคอน พร้อมคู่หู เรดวิง
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: กัปตันอเมริกา #117 (ก.ย. 1969)
สร้างสรรค์โดย: สแตน ลี จีน โคแลน
ข้อมูลในเรื่อง
ชื่อจริง: แซมมวลเอล โทมัส "แซม" วิลสัน
นามแฝง: "สแน็ป" วิลสัน, แบล็ควิง, แบล็คเบิร์ด, กัปตันอเมริกา
สังกัดทีม: อเวนเจอร์ส ชีลด์ ดีเฟนด์เดอร์ส ฮีโร่ส์ ฟอร์ ไฮร์ ไมท์ตี้ อเวนเจอร์ส อเวนเจอร์ส ยูไนตี้ สควอด
พลพรรค: กัปตันอเมริกา เรดวิง โนแม็ด
ความสามารถ: บินได้ด้วยปีก เชี่ยวชาญด้านศิลปะและยิมนาสติก ควบคุมนกได้
ฟอลคอน (อังกฤษ: Falcon) หรือแซมมวลเอล โทมัส วิลสัน (อังกฤษ: Samuel Thomas Wilson) ปรากฏตัวครั้งแรกในกัปตันอเมริกาเล่มที่117 กันยายน ปี1969 เขาเป็นฮีโร่แอฟริกัน-อเมริกาคนแรกของการ์ตูนกระแสหลัก แถมชื่อก็ไม่ต้องมีคำว่าแบล็คมาตอกย้ำอีกด้วย
ประวัติ > ประวัติ

แซม วิลสันเขาอาศัยอยู่ในฮาเลม นิวยอร์ก ซึ่งเขานั้นเลี้ยงเหยี่ยวไว้หนึ่งตัวชื่อว่าเรดวิง และฝึกมันจนเขานั้นสามารถสื่อสารกับมันได้เหมือนกับการคุยกับมนุษย์ด้วยกันเอง
ประวัติ > เริ่มต้น

มีอยู่วันหนึ่งเขาได้รับงานงานหนึ่ง โดยงานที่เขารับมานั้นคือการใช้เหยี่ยวไปล่าสัตว์บนเกาะแห่งหนึ่ง และเมื่อเขามาถึงเกาะนั้นปรากฏว่า คนที่จ้างเขานั้นคือเรดสกัลล์ผู้บัญชาการไฮดราแห่งนาซี โดยเขามีจุดมุ่งหมายในการที่จะใช้คนในเกาะเป็นทาส ทำให้เขานั้นรวบรวมชาวเกาะทั้งหลายเพื่อต่อต้านเรดสกัลล์ เขาได้ทำการฝึกฝนชาวเกาะโดยมีสตีฟ โรเจอร์สหรือกัปตันอเมริกาให้ความช่วยเหลือ  ซึ่งสตีฟนั้นให้แซมสร้างชุดฮีโร่ขึ้นเพื่อใช้ให้มันเป็นแรงบรรดาลใจให้ชาวเกาะและนั้นทำให้เขาทำชุดฮีโร่ของเขา โดยใช้เหยี่ยวเป็นแรงบัลดาลใจ ซึ่งชุดของเขานั้นมีเป็นชุดสีแดง,มีปีกและใช้ชื่อว่าฟอลคอน ต่อมาสตีฟและฟอลคอนได้ร่วมกันเป็นคู่หูคอยปราบอธรรม และภายหลังเขาก็ได้รับปีกใหม่ซึ่งทำจากไวเบรเนียมบินได้จากแบล็ค แพนเทอร์
ประวัติ > กัปตันอเมริกาคนใหม่

หลังจากที่สตีฟ โรเจอร์สูญเสียพลังซูเปอร์โซลเยอร์ เขาก็ได้กลายเป็นคนแก่,เสื่อมชราตามอายุขัยที่แท้จริง สตีฟได้มอบโล่และตำแหน่งกัปตันอเมริกาให้กับแซมในปีค.ศ. 2014 ปัจจุบันแซมก็ยังคงดำรงตำแหน่งนี้อยู่จนกว่าสตีฟจะกลับมาเป็นแคปอีกครั้ง
สื่ออื่นๆ > แอนิเมชั่น

ฟอลคอนเป็นตัวละครหลักของแอนิเมชั่นซูเปอร์ฮีโร่แนวSDเรื่องซูเปอร์ฮีโร่ สควอดให้เสียงโดยอลิมี่บาร์ลลาร์ด
เป็นตัวประกอบจากแอนิเมชั่นเรื่องดิอเวนเจอร์ส ศึกฮีโร่ประจัญบาน ตอน Nightmare in Red,Code RedและAvengers Assemble!ให้เสียงโดยแลนซ์ เร็ดดิค
เป็นตัวละครหลักของทีมอเวนเจอร์สในอเวนเจอร์ส แอสเซมเบิลให้เสียงโดยบัมเปอร์ โรบินสัน
ปรากฏตัวเป็นตัวประกอบในเลโก้ มาร์เวล ซูเปอร์ฮีโรส์ :แม็กซิมัม โอเวอร์โหลดมินิซีรีส์ให้เสียงโดยบัมเปอร์ โรบินสัน
เป็นตัวประกอบในอัลทิเมต สไปเดอร์แมนในตอน"Avenging Spider-Man, Part 1"และ"Avenging Spider-Man, Part 2"ให้เสียงโดยบัมเปอร์ โรบินสัน
เป็นตัวประกอบในมาร์เวล ศึกดิสก์วอร์สมหาประลัยแอนิเมชั่นของญี่ปุ่น ให้เสียงโดยอิชิคาว่า ไคโตะ
สื่ออื่นๆ > ภาพยนตร์

ฟอลคอนรับบทโดยแอนโธนี แมกกีชายชาวผิวดำ
ชุดของเขาก็เหมือนคนผิวดำธรรมดา แต่ส่วนของชุดฟอลคอนจะติดอุปกรณืของนักกระโดดร่มและปีกโลหะที่ทำจกไวเบรเนียมซึ่งทำจากโลหะชนิดเดียวกับของโล่แคป
โดยมีบทบาทครั้งแรกในกัปตันอเมริกา: มัจจุราชอหังการ โดยตอนแรกเขาก็เป็นเพื่อนใหม่ของสตีฟไม่ต้องการจะสู้กับพวกไฮดราที่เหลืออยู่ร่วมกับสตีฟ แต่ภายหลังได้ร่วมมือกับสตีฟทำลายระเบิดที่พวกไฮดราวางเอาไว้ที่ฐานทัพของชีลด์ ต่อมาก็มีบทบาทในอเวนเจอร์ส: มหาศึกอัลตรอนถล่มโลก และมีบทบาทเล็กน้อยในมนุษย์มดมหากาฬ ในช่วงซีวิลวอร์ฟอลคอนอยู่ฝ่ายกัปตันอเมริกา
ดูเพิ่ม

กัปตันอเมริกา
กัปตันอเมริกา: มัจจุราชอหังการ
แหล่งข้อมูลอื่น

World of Black Heroes: Falcon Biography
| ด ค กแบล็กวิโดว์ |
| --- | --- |
ตัวละคร:  แคลร์ เวอแรนท์  นาตาชา โรมานอฟฟ์  เยเลนา เบโลวา 
ตัวละครสนับสนุน:  Avengers  Captain America  Crimson Dynamo  Daredevil  Falcon  Fantastic Four  Hawkeye  Hulk  Iron Man  Maria Hill  Mockingbird  Nick Fury  S.H.I.E.L.D.  Spider-Man  Thor  Winter Soldier  Wolverine  X-Men  ไอรอนแมน  กัปตันอเมริกา  Crimson Dynamo  แดร์เดวิล  นิค ฟิวรี่  ฮอว์กอาย  มาเรีย ฮิลล์  Mockingbird  วินเทอร์ โซลเดอร์  ฟอลคอน 
Teams:  Avengers Mighty  Secret  Champions  Heroes for Hire  Lady Liberators  Red Room  S.H.I.E.L.D.  Thunderbolts 
ศัตรู:  A.I.M.  Black Spectre  Damon Dran  HYDRA  Femizons  Iron Maiden  Red Guardian  Snapdragon  Taskmaster  Viper (Madame Hydra)  เรดการ์เดียน  เอ.ไอ.เอ็ม.  Black Spectre  Damon Dran  ไฮดร้า  Femizons  Snapdragon  Viper 
Publications:  Amazing Adventures  Marvel Fanfare  Fury/Black Widow: Death Duty  The Twelve  Widowmaker 
In other media:  Avengers Confidential: Black Widow & Punisher  นาตาชา โรมานอฟฟ์ (จักรวาลภาพยนตร์มาร์เวล)  แบล็ค วิโดว์ 
Alternative versions:  Monica Chang  Ultimate Jessica Drew 
Related articles:  Red Room 
  หมวดหมู่ 
ฟอลคอนรับบทโดยแอนโธนี แมกกีในกัปตันอเมริกา: มัจจุราชอหังการ
ฟาง จื่อโหย่ว

| ฟาง จื่อโหย่ว |
| --- | --- |
ชื่อจีน: 方志友
พินอิน: Fāng Zhìyǒu (จีนกลาง)
เกิด:  (1990-12-30) 30 ธันวาคม ค.ศ. 1990 (33 ปี) ประเทศไต้หวัน
อาชีพ: นักแสดง
คู่สมรส: หยาง หมิงเหว่ย์
ฟาง จื่อโหย่ว (จีน: 方志友; อังกฤษ: Beatrice Fang) เป็นนักแสดงชาวไต้หวัน
ชีวิตส่วนตัว

ในวันที่ 13 มกราคม 2016 เธอได้แต่งงานกับหยาง หมิงเหว่ย์แล้ว
ผลงานด้านภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 2012 | Bad Girls | 女孩坏坏 | Xiao Mi |  |
ผลงานด้านละครโทรทัศน์

| ปี | ชื่อละครโทรทัศน์ภาษาอังกฤษ | ชื่อละครโทรทัศน์ภาษาจีน | รับบท | หมายเหตุ |  |
| --- | --- | --- | --- | --- | --- |
| 2012 | As the Bell Rings | 課間好時光 1年2班 | Di Di |  |  |
| 2014 | PMAM | PMAM | Jiao Enen |  |  |
| 2014 | Fall in Love with Me | 愛上兩個我 | Li Huan Huan |  |  |
| 2014 | Kiss Me, Mom!  | 媽，親一下！ | Lin Yuxuan 林郁萱/萱萱 |  |  |
| 2016 | Love By Design | 必勝練習生 | Jiang Yi-shu |  |  |
แหล่งข้อมูลอื่น

ฟาง จื่อโหย่ว ที่เฟซบุ๊ก
Beatrice Fang ที่อินเทอร์เน็ตมูวีเดตาเบส
ฟักเขียว

สำหรับฟักชนิดอื่น ดูที่ ฟัก
| ฟักเขียว |
| --- | --- |

สัณฐานวิทยาของฟักเขียว

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Cucurbitales
วงศ์:: Cucurbitaceae
วงศ์ย่อย:: Cucurbitoideae
สกุล:: Benincasa
สปีชีส์:: B.  hispida
ชื่อทวินาม
Benincasa hispida Thunb.

ฟักเขียว หรือ ฟักแฟง (ชื่อวิทยาศาสตร์: Benincasa hispida; อังกฤษ: winter melon) หรือที่เรียกสั้น ๆ ว่า "ฟัก" เป็นผักพื้นบ้านพืชล้มลุกจำพวกไม้เถาตระกูลแตงลำ ใบสีเขียวลักษณะหยักหยาบ ดอกมีสีเหลือง ผลกลมยาวมีนวลขาว ปลูกกันมากในเอเชียตะวันออกเฉียงใต้ เอเชียตะวันออก และเอเชียใต้
ลักษณะทางพฤกษศาสตร์

ฟักเขียวเป็นพืชอายุสั้น มีลำต้นสีเขียวมีขนขึ้นปกคลุมอยู่ทั่วลำต้น แตกกิ่งก้านสาขามากมาย ใบมีลักษณะเป็นหยักคล้ายฝ่ามือขอบใบแยกออกเป็น 5–7 แฉก ปลายแฉกแหลมใบหยาบเรียงสลับกันตามข้อต้น ใบกว้างประมาณ 5–15 เซนติเมตร มีขนปกคลุม ก้านใบยาวประมาณ 10 เซนติเมตร มีดอกเดี่ยว (Solitary Flower) สีเหลือง ดอกเพศผู้มีลักษณะเป็นหลอดยาว 5–10 เซนติเมตร ปลายดอกแยกออกเป็น 5 กลีบ มีกลีบเลี้ยง 5 กลีบ ส่วนดอกเพศเมียก้านดอกจะสั้นกว่าดอกเพศผู้ ปลายดอกแยกออกเป็น 3 แฉก มีรังไข่อยู่ภายในดอก ผลมีลักษณะเป็นรูปกลมยาวกว้างประมาณ 20–30 เซนติเมตร ยาว 30–60 เซนติเมตร เปลือกแข็งสีเขียวเนื้อในสีขาว เนื้อแน่น ฉ่ำน้ำ มีเมล็ดอยู่ภายในจำนวนมากสีขาวออกเหลือง
การปลูก

ฟักเขียวขยายพันธุ์โดยใช้เมล็ด ปลูกได้ดีในดินร่วนปนทรายโดยการนำเมล็ดที่เตรียมไว้หยอดลงหลุมลึกประมาณ 3–5 เซนติเมตร ประมาณ 2–3 เมล็ด กลบหลุมและรดน้ำสม่ำเสมอทุกวันโดยเฉพาะช่วงติดดอกและผลมิฉะนั้นอาจทำให้ดอกและผลที่ติดหลุดร่วงได้ ในช่วงเวลา 15 วัน ก่อนการเก็บเกี่ยวควรหยุดการให้น้ำเพื่อให้ได้ผลผลิตที่มีคุณภาพและเก็บเกี่ยวผลผลิตได้ในช่วง 35–60 วัน
คุณค่าทางโภชนาการ

คนไทยมักนำผลฟักเขียวมาประกอบอาหารในประเภท ต้ม ผัด แกงหรือนำมาทำขนมหวานในเทศกาล เมนูยอดนิยมของฟักเขียวที่รู้จักกันดี คือ แกงจืดฟักต้มกับไก่ แกงเขียวหวานไก่ฟักเขียว  แกงเลียง ฟักเขียวผัดกับหมูใส่ไข่ ฟักเชื่อม และยอดอ่อนลวกหรือต้มกะทิรับประทานทานคู่กับน้ำพริก ทั่วโลกนิยมนำผลฟักเขียวมาบริโภคทั้งแบบดิบและสุก เช่น ฟักเขียวดอง แกงเผ็ด หรือกวนแยม ฟักเขียวสามารถบริโภคได้ทั้งผลอ่อนและผลแก่ โดยผลอ่อนรสชาติจะเข้มกว่าผลแก่ มีน้ำมาก ใบอ่อนและตาดอก นำไปนึ่งหรือใส่ในแกงจืดเพิ่มรสชาติ ส่วนเมล็ดอุดมไปด้วยน้ำมันและโปรตีนโดยทำให้สุกสามารถกินได้ แต่มีข้อควรระวังสำหรับคนที่มีปัญหาทางด้านการขับถ่าย และมีอาการแน่นหน้าอก ไม่ควรรับประทาน
ตารางคุณค่าทางโภชนาการของฟักต่อผลสด 100 กรัม(g.)
| --- | --- |
พลังงาน ( Energy ): 13 cal.
โปรตีน ( Protein ): 0.4 g
ไขมัน ( Fat ): 0.2 g
คาร์โบไฮเดรต ( Carbohydrate ): 3   g
ใยอาหาร( Fiber): 0.4 g
แคลเซียม ( Calcium ): 19 mg
ฟอสฟอรัส ( Phosphorus ): 19 mg
ธาตุเหล็ก ( Iron ): 0.4 mg
โซเดียม ( Sodium ): 6 mg
โพแทสเซียม ( Potassium ): 111 mg
วิตามินบี 1 ( Thiamin ): 4 mg
วิตามินบี 2 ( Riboflavin ): 0.11 mg
ไนอะซิน ( Niacin ): 0.4 mg
วิตามินซี ( Vitamin C ): 13 mg